SPOROČILO ZA JAVN OST

**226. dopisna seja Vlade Republike Slovenije**

18. junij 2021

**Vlada sprejela predlog novele Zakona o nalezljivih boleznih**

Vlada določila besedilo predloga Zakona o spremembah in dopolnitvah Zakona o nalezljivih boleznih (ZNB) in ga bo predložila Državnemu zboru Republike Slovenije v obravnavo po nujnem postopku.

S predlogom novega 39. člena ZNB se uresničuje ustavna odločba z dne 13. 05. 2021, s katero je Ustavno sodišče odločilo, da sta 2. in 3. točka prvega odstavka 39. člena ZNB v neskladju z Ustavo RS.

Iz navedene ustavne odločbe izhaja, da je zakonodajalec z dosedanjo ureditvijo dajal izvršilni veji oblasti preširoko polje proste presoje pri odločanju o ukrepih iz 2. in 3. točke prvega odstavka 39. člena ZNB, kar naj bi se kazalo zlasti v vsebinsko praznih navodilih glede prostorske zamejitve ukrepov, ne določitvi načinov oziroma vrst ukrepanja, meril o dopustnem trajanju ukrepov, dolžnosti posvetovanja in sodelovanja s stroko ter ustreznega obveščanja javnosti.

Predlog spremenjenega 39. člena ZNB v celoti naslavlja vse v odločbi Ustavnega sodišča izpostavljene ustavno problematične vidike dosedanje zakonske ureditev in bistveno zoži polje proste presoje vlade pri sprejemanju morebitnih omejitvenih ukrepov, saj med drugim na novo določa vsebino strokovne ocene, uvaja merila ter kazalnike, ki se upoštevajo tako pri njeni pripravi kot tudi v fazi odločanja vlade o sprejemu posameznih ukrepov, določa časovne in prostorske omejitve posameznih ukrepov itd. V primeru najbolj intenzivnih posegov v človekove pravice in temeljne svoboščine pa predlog 39. člena določa poseben mehanizem, po katerem lahko posamezne ukrepe v trajanju nad 90 dni podaljša samo Državni zbor.

Ukrepi, ki jih vlada lahko odredi so sicer vsebinsko še vedno enaki, dodana je le nova alineja:

* omeji prihod iz držav, v katerih obstaja možnost okužbe z nevarno nalezljivo boleznijo ali pa se za določen čas odredi delno ali popolno prepoved prihoda iz teh držav osebam, ki v Sloveniji nimajo stalnega ali začasnega prebivališča.
* omeji ali prepove gibanje prebivalstva na okuženem ali ogroženem območju.
* omeji ali prepove zbiranje.
* omeji promet posameznih vrst blaga in izvajanje storitev, tako da se: odredi higiensko varnostne in druge specifične zaščitne ukrepe glede na način prenosa nalezljive bolezni.

Vir: Ministrstvo za zdravje

**Predlog sklepa o nedopustnosti razpisa zakonodajnega referenduma o noveli Zakona o nalezljivih boleznih**

Vlada je določila besedilo predloga sklepa o nedopustnosti razpisa zakonodajnega referenduma o Zakonu o spremembah in dopolnitvah Zakona o nalezljivih boleznih

Vlada Republike Slovenije Državnemu zboru v skladu s prvim odstavkom 21.a člena Zakona o referendumu in o ljudski iniciativi predlaga sprejetje Sklepa o nedopustnosti razpisa zakonodajnega referenduma o Zakonu o spremembah in dopolnitvah Zakona o nalezljivih boleznih. Ustavno sodišče je odločilo, da sta točki 2 in 3 prvega odstavka 39. člena Zakona o nalezljivih boleznih v neskladju z Ustavo.

Prva alineja drugega odstavka 90. člena Ustave Republike Slovenije določa, da referenduma ni dopustno razpisati o zakonih o nujnih ukrepih za zagotovitev obrambe države, varnosti ali odprave posledic naravnih nesreč. V skladu z določbo prvega odstavka 21.a člena ZRLI Državni zbor na predlog Vlade RS sprejme sklep, s katerim ugotovi, da referenduma ni dopustno razpisati, ker gre za zakon o nujnih ukrepih za zagotovitev obrambe države, varnosti ali odprave posledic naravnih nesreč, takoj po preteku sedmih dni od sprejetja zakona. Če Državni svet odloči, da glede zakona ne bo zahteval, da Državni zbor pred razglasitvijo zakona o njem še enkrat odloča, Državni zbor sprejme sklep takoj po prejemu obvestila o takšni odločitvi Državnega sveta. Sklep mora vsebovati razloge, zaradi katerih referenduma ni dopustno razpisati.

Državnemu zboru Republike Slovenije je Ustavno sodišče naložilo, da mora ugotovljeno neskladje iz 1. točke izreka odpraviti v roku dveh mesecev po objavi te odločbe v Uradnem listu Republike Slovenije. Prav tako je v odločbi odločeno, da se do odprave ugotovljenega neskladja iz 1. točke izreka uporabljata 2. in 3. točka prvega odstavka 39. člena Zakona o nalezljivih boleznih.

Vir: Ministrstvo za zdravje

**Uvajamo zeleni in oranžni seznam držav**

Vlada Republike Slovenije je izdala Odlok o spremembah Odloka o določitvi pogojev vstopa v Republiko Slovenijo zaradi zajezitve in obvladovanja nalezljive bolezni COVID-19 in ga objavi v Uradnem listu Republike Slovenije. Odlok začne veljati 19. junija in velja do vključno 27. junija 2021.

Novosti so:

* uvedba oranžnega in zelenega seznama držav,
* vse tretje države, ki niso izrecno navedene na zelenem, rdečem in temno rdečem seznamu, spadajo med oranžne,
* negativni test PCR se podaljšuje na 72 ur od odvzema brisa, pri negativnem hitrem antigenskem testu (test HAG) ostaja 48 ur,
* za prihod iz rdečih in temno rdečih držav se ob vstopu v Slovenijo zahteva predložitev testa PCR, oseba pa se nato napoti v karanteno na domu. To ne velja za cepljene in prebolele osebe, ki lahko v Slovenijo vstopijo, če predložijo potrdilo o cepljenju, potrdilo o prebolelosti ali potrdilo o cepljenju za prebolevnike,
* pri dosedanjih izjemah ni sprememb.

***Dokazila ob vstopu***

Dokazila, ki se upoštevajo ob vstopu v Slovenijo, so:

1. negativni test PCR, ki ni starejši od 72 ur od odvzema brisa,
2. negativni test HAG, ki ni starejši od 48 ur od odvzema brisa,
3. potrdilo o prebolelosti (dokazilo o pozitivnem rezultatu testa PCR, ki je starejši od deset dni, razen, če zdravnik presodi drugače, vendar ni starejši od šest mesecev ali potrdilo zdravnika, da je oseba prebolela COVID-19 in od začetka simptomov ni minilo več kot šest mesecev;
4. potrdilo o cepljenju, s katerim oseba dokazuje, da je preteklo od prejema:

- drugega odmerka cepiva Comirnaty proizvajalca Biontech/Pfizer najmanj sedem dni,

- drugega odmerka cepiva COVID-19 Vaccine proizvajalca Moderna najmanj 14 dni,

- prvega odmerka cepiva Vaxzevria (COVID-19 Vaccine) proizvajalca AstraZeneca najmanj 21 dni,

- odmerka cepiva COVID-19 Vaccine Janssen proizvajalca Johnson in Johnson/Janssen-Cilag najmanj 14 dni,

- prvega odmerka cepiva Covishield proizvajalca Serum Institute of India/AstraZeneca najmanj 21 dni,

- drugega odmerka cepiva Sputnik V proizvajalca Russia’s Gamaleya National Centre of Epidemiology and Microbiology preteklo najmanj 14 dni,

- drugega odmerka cepiva CoronaVac proizvajalca Sinovac Biotech najmanj 14 dni,

- drugega odmerka cepiva COVID-19 Vaccine proizvajalca Sinopharm najmanj 14 dni,

1. potrdilo o cepljenju za prebolevnike (potrdilo o prebolelosti in dokazilo, da je bila v obdobju do največ osem mesecev od pozitivnega rezultata testa PCR oziroma začetka simptomov cepljena z enim odmerkom cepiva iz prejšnje točke).

**Test PCR** je ustrezen, če je opravljen v državah članicah Evropske unije, državah članicah schengenskega območja, Avstraliji, Izraelu, Kanadi, Novi Zelandiji, Rusiji, Srbiji, Združenem kraljestvu Velike Britanije in Severne Irske ali Združenih državah Amerike, na kontrolnih točkah na letalskih povezavah za mednarodni zračni promet pa tudi, če je opravljen v Turčiji.

**Test HAG** je ustrezen, če je opravljen v državah članicah Evropske unije, državah članicah schengenskega območja, Avstraliji, Izraelu, Kanadi, Novi Zelandiji, Rusiji, Srbiji, Združenem kraljestvu Velike Britanije in Severne Irske ali Združenih državah Amerike, na kontrolnih točkah na letalskih povezavah za mednarodni zračni promet pa tudi, če je opravljen v Turčiji,in je naveden na skupnem seznamu hitrih antigenskih testov: <https://ec.europa.eu/health/sites/default/files/preparedness_response/docs/covid-19_rat_common-list_en.pdf>. Veljajo testi HAG vseh proizvajalcev s seznama, ne glede na to, ali so označeni z rumeno ali belo barvo.

**Potrdilo o prebolelosti** se upošteva, če je bilo izdano v državah članicah Evropske unije, državah članicah schengenskega območja, Avstraliji, Izraelu, Kanadi, Novi Zelandiji, Rusiji, Srbiji, Združenem kraljestvu Velike Britanije in Severne Irske ali Združenih državah Amerike, na kontrolnih točkah na letalskih povezavah za mednarodni zračni promet pa tudi, če je izdano v Turčiji.

***Zeleni seznam držav***

Na zelenih območjih **ni visokega tveganja** za okužbo in ta območja niso uvrščena na oranžni, rdeči ali temno rdeči seznam.

Oseba, ki prihaja z območja na zelenem seznamu, lahko vstopi v Slovenijo brez napotitve v karanteno na domu. Ob vstopu pa mora predložiti dokazilo, da je pred vstopom najmanj pet dni neprekinjeno prebivala na območju, ki je na zelenem seznamu. Če ne predloži ustreznih dokazil, se šteje, da prihaja z območja na temno rdečem seznamu.

Države članice EU/schengenskega območja:

1. Avstrija
2. Bolgarija
3. Češka
4. Danska (samo posamezne administrativne enote): administrativna enota Syddanmark
5. Finska
6. Francija (samo posamezne administrativne enote): administrativna enota Korzika ter čezmorski ozemlji Martinique in Mayotte
7. Grčija (samo posamezne administrativne enote): administrativne enote Voreio Aigaio, Anatoliki Makedonia, Thraki, Ipeiros in Peloponnisos
8. Hrvaška (samo posamezne administrativne enote): administrativna enota Panonska Hrvaška
9. Italija (samo posamezne administrativne enote): administrativne enote Piemonte, Ligurija, Lombardija, Abruzzo, Molise, Puglia, Sardinija, Provincia Autonoma di Bolzano/Bozen, Provincia Autonoma di Trento, Veneto, Furlanija-Julijska krajina, Emilia-Romagna, Toskana, Umbria, Marche in Lazio
10. Malta
11. Nemčija (samo posamezne administrativne enote): administrativne enote Bavarska, Berlin, Brandenburg, Bremen, Hamburg, Hessen, Mecklenburg-Vorpommern, Spodnja Saška, Severno Porenje-Vestfalija, Rheinland-Pfalz, Posarje, Saška, Sachsen-Anhalt, Schleswig-Holstein in Turingija
12. Norveška (samo posamezne administrativne enote): administrativne enote Rogaland, Møre og Romsdal, Nordland, Viken, Innlandet, Vestland in Trøndelag
13. Poljska
14. Portugalska (samo posamezne administrativne enote): avtonomna regija Madeira
15. Romunija
16. Slovaška
17. Španija (samo posamezne administrativne enote): administrativne enote Galicija, Comunitat Valenciana in Balearski otoki

Tretje države

1. Albanija
2. Avstralija
3. Bosna in Hercegovina
4. Izrael
5. Japonska
6. Koreja
7. Kosovo
8. Nova Zelandija
9. Ruanda
10. Severna Makedonija
11. Singapur
12. Srbija
13. Tajska

***Oranžni seznam držav***

Na območju na oranžnem seznamu je:

* je stopnja skupno prijavljenih primerov okužbe s SARS-CoV-2 v 14-dnevnem obdobju nižja od 50 in stopnja pozitivnih testov na prisotnost SARS-CoV-2 4 % ali višja,
* je stopnja skupno prijavljenih primerov okužbe s SARS-CoV-2 v 14-dnevnem obdobju 50 ali več vendar nižja od 75 in stopnja pozitivnih testov na prisotnost SARS-CoV-2 1 % ali višja ali
* je stopnja skupno prijavljenih primerov okužbe s SARS-COV-2 v 14-dnevnem obdobju med 75 in 200, stopnja pozitivnih testov na prisotnost SARS-CoV-2 pa nižja od 4 %.

Oseba, ki prihaja z območja na oranžnem seznamu, lahko vstopi v Slovenijo brez napotitve v karanteno na domu, če predloži **negativni test PCR ali test HAG**, **potrdilo o prebolelosti, potrdilo o cepljenju ali potrdilo o cepljenju za prebolevnike**.

Države članice EU/schengenskega območja:

1. Belgija
2. Ciper
3. Danska (samo posamezne administrativne enote): administrativne enote Hovedstaden, Sjælland, Midtjylland in Nordjylland
4. Estonija
5. Francija (samo posamezne administrativne enote): administrativne enote Ile-de-France, Centre-Val de Loire, Bourgogne-Franche-Comté, Normandija, Hauts-de-France, Grand Est, Pays de la Loire, Bretanja, Nouvelle-Aquitaine, Occitanie, Auvergne-Rhône-Alpes in Provence-Alpes-Côte d’Azur ter čezmorsko ozemlje Guadeloupe
6. Grčija (samo posamezne administrativne enote): administrativne enote Attiki, Notio Aigaio, Kriti, Kentriki Makedonia, Dytiki Makedonia, Thessalia, Ionia Nisia, Dytiki Ellada in Sterea Ellada
7. Hrvaška (samo posamezne administrativne enote): administrativne enote Jadranska Hrvaška, Grad Zagreb in Severna Hrvatska
8. Islandija
9. Italija (samo posamezne administrativne enote): administrativne enote Valle d’Aosta/Vallée d’Aoste, Kampanja, Basilicata in Kalabrija
10. Latvija
11. Litva
12. Luksemburg
13. Madžarska
14. Nemčija (samo posamezne administrativne enote): administrativna enota Baden-Württemberg
15. Norveška (samo posamezne administrativne enote): administrativne enote Oslo, Vestfold og Telemark, Agder in Troms og Finnmark
16. Portugalska (samo posamezne administrativne enote): administrativna enota Continente in avtonomna regija Azori
17. Španija (samo posamezne administrativne enote): administrativne enote Principado de Asturias, Kantabrija, País Vasco, Comunidad Foral de Navarra, Comunidad de Madrid, Castilla y León, Extremadura, Katalonija, Región de Murcia, Ciudad de Ceuta, Ciudad de Melilla in Kanarski otoki
18. Švedska (samo posamezne administrativne enote): administrativne enote Stockholm, Ostra Mellansverige, Sydsverige, Vastsverige in Mellersta Norrland
19. Švica

Tretje države

1. Črna gora

***Rdeči seznam držav***

Na območju na rdečem seznamu je:

* je stopnja skupno prijavljenih primerov okužbe s SARS-CoV-2 v 14-dnevnem obdobju med 75 in 200 in stopnja pozitivnih testov na prisotnost SARS-CoV-2 4 % ali višja ali
* je stopnja skupno prijavljenih primerov okužbe s SARS-CoV-2 v 14-dnevnem obdobju višja od 200, vendar nižja od 500.

Oseba, ki prihaja z območja na rdečem seznamu, mora ob vstopu v Slovenijo predložiti **test PCR** (ni možnosti predložitve testa HAG). Po vstopu v Slovenijo se napoti v karanteno na domu za deset dni. Osebi pa ni treba predložiti testa PCR in tudi ne bo napotena v karanteno na domu, če predloži **potrdilo o cepljenju, potrdilo o prebolelosti ali potrdilo o cepljenju za prebolevnike**.

Države članice EU/schengenskega območja:

1. Andora
2. Francija (samo posamezne administrativne enote): čezmorsko ozemlje La Réunion
3. Nizozemska
4. Španija (samo posamezne administrativne enote): administrativne enote Andaluzija, Aragonija, La Rioja in Castilla-La Mancha
5. Švedska (samo posamezne administrativne enote): administrativne enote Smaland Med Oarna, Norra Mellansverige in Ovre Norrland

Tretje države

1. Afganistan
2. Alžirija
3. Angola
4. Bahami
5. Bangladeš
6. Belize
7. Belorusija
8. Benin
9. Burkina Faso
10. Burundi
11. Butan
12. Čad
13. Demokratična republika Kongo
14. Dominikanska republika
15. Džibuti
16. Ekvatorialna Gvineja
17. Eritreja
18. Etiopija
19. Filipini
20. Gabon
21. Gambija
22. Gana
23. Gruzija
24. Gvajana
25. Gvatemala
26. Gvineja
27. Gvineja Bissau
28. Haiti
29. Honduras
30. Indonezija
31. Irak
32. Jemen
33. Jordanija
34. Južni Sudan
35. Kamerun
36. Katar
37. Kazahstan
38. Kenija
39. Kirgizija
40. Komori
41. Kuba
42. Liberija
43. Libija
44. Madagaskar
45. Mali
46. Maroko
47. Mavretanija
48. Mehika
49. Niger
50. Nigerija
51. Nikaragva
52. Oman
53. Pakistan
54. Panama
55. Papua Nova Gvineja
56. Republika Kongo
57. Rusija
58. Salvador
59. Savdska Arabija
60. Senegal
61. Severna Koreja
62. Sierra Leone
63. Slonokoščena obala
64. Somalija
65. Srednjeafriška republika
66. Sveta Lucija
67. Tadžikistan
68. Togo
69. Turčija
70. Turkmenistan
71. Uzbekistan
72. Venezuela
73. Vzhodni Timor
74. Združeni arabski emirati

***Temno rdeči seznam držav***

Na območju na temno rdečem seznamu je:

* je stopnja skupno prijavljenih primerov okužbe s SARS-CoV-2 v 14-dnevnem obdobju 500 ali več na 100.000 prebivalcev,
* obstaja povečana pojavnost bolj nevarnih različic virusa SARS-CoV-2,
* za območja ni na voljo dovolj informacij za oceno epidemiološke situacije ali
* je število opravljenih testov na prisotnost SARS-CoV-2 v zadnjem tednu enako ali nižje od 300 na 100.000 prebivalcev.

Oseba, ki prihaja z območja na temno rdečem seznamu, mora ob vstopu v Slovenijo predložiti **test PCR** (ni možnosti predložitve testa HAG). Po vstopu v Slovenijo se napoti v karanteno na domu za deset dni. Osebi pa ni treba predložiti testa PCR in tudi ne bo napotena v karanteno na domu, če predloži **potrdilo o cepljenju, potrdilo o prebolelosti ali potrdilo o cepljenju za prebolevnike**.

Države članice EU/schengenskega območja:

1. Francija (samo posamezne administrativne enote): čezmorsko ozemlje Guyane
2. Irska
3. Lihtenštajn

Tretje države

1. Argentina
2. Bahrajn
3. Bocvana
4. Bolivija
5. Brazilija
6. Čile
7. Egipt
8. Ekvador
9. Esvatini
10. Indija
11. Iran
12. Južna Afrika
13. Kolumbija
14. Kostarika
15. Kuvajt
16. Lesoto
17. Malavi
18. Maldivi
19. Malezija
20. Mongolija
21. Mozambik
22. Namibija
23. Nepal
24. Paragvaj
25. Peru
26. Sejšeli
27. Sirija
28. Sudan
29. Surinam
30. Šrilanka
31. Tanzanija
32. Trinidad in Tobago
33. Tunizija
34. Urugvaj
35. Zambija
36. Združeno kraljestvo Velike Britanije in Severne Irske
37. Zelenortski otoki
38. Zimbabve

Vir: Ministrstvo za notranje zadeve